斯特拉斯堡

斯特拉斯堡係法國東北面一個城市，係阿爾薩斯大區地方大城。1999年市區人口65萬。個城好近德國邊境，係下萊茵省省城。

斯特拉斯堡係歐洲重鎮，歐盟好多重要機構都響度設總部，包括歐洲人權法院、歐洲申訴專員辦公室、歐洲快速反應部隊、歐洲藥物及保健質素管理局同埋歐洲視聽觀察中心。另外，歐盟委員會同歐洲理事會雖然將總部設喺比利時布魯塞爾，但係就規定每年都要喺斯特拉斯堡開一次會。

斯特拉斯堡係個工業同工程要地，交通發達，有好多公路、鐵路、河道。佢有萊茵河第二大港，排響德國杜伊斯堡之後。萊茵河航運中央委員會總部都響城度。

斯特拉斯堡城中央部份歷史悠發，中間個大島1988年畀聯合國敎科文組織定做世界文化遺產，係第一次成個市中心得到咁嘅榮銜。個城係阿爾薩斯文化一部份，貫通法德兩國文化，有拉丁同日爾曼元素。

法國城市
下萊茵